Халык хастаханәләрдән зарлана

	Ел башыннан “Халык контроле” дәүләт мәгълүмат системасына сервисның “хастаханәләр һәм сырхауханәләр” категориясе буенча 409 мөрәҗәгать килеп ирешкән. Аларның 204е модерацияне уңышлы үтеп, эшкәртүгә тапшырылган, дип хәбәр итә ТР Мәгълүматлаштыру һәм элемтә министрлыгының матбугат хезмәте.	 Мөрәҗәгатьләр арасында сәламәтлек саклау учреждениеләренең кадрлар белән җитәрлек күләмдә тәэмин ителмәве, белгечкә керү вакытын озак көтү, талоннар җитмәү, пациентларга хезмәт күрсәтү шартларының канәгатьләндерерлек булмавы, чыгым материаллары юклыгы һәм башкалар.

Шикаятьләрдән тыш, кулланучылар табибларга рәхмәт җиткергән мөрәҗәгатьләр дә калдыра, аларны система модераторлары кире кагарга мәҗбүр.  

Интертат.ру

	№   | 15.08.2014	


